DIMITRIE CANTEMIR - PRECURSOR AL SOCIETATII BAZATE PE CUNOASTERE ELENA IANOS-SCHILLER? slenus2002@yahoo com Abstract: Cantemir's work is the fruit of the most brilliant mind of hid time The Romanian writer, a gifted humanist and a remarkable creator of values, represents a top link in the chain of creating and spreading knowledge Being a hardworking pupil he acquired the best knowledge from his forerunners and contemporaries making it his personal asset, a valuable force nourishing his creative mind Apart from being a significant source of knowledge for the after-comers, his impressive work represents a resource to understand the past, an important constituent of the complex picture of the Romanian culture, a landmark for further development Keywords: society of knowledge, communication, multilingualism, multidisciplinary Literatura de specialitate este unanima în a recunoaste dificultatile de lecturare a operei lui Dimitrie Cantemir Într-adevar, rau editate, scrise, daca nu într-o limba straina, într-o limba româna greoaie si obositoare, lucrarile lui sunt pedante, ilizibile si de neînteles pentru unii Pentru lectorul devotat însa, oricât de dificila în aparenta, opera este revelatoare de idei, este creatia unui gânditor dornic de a fi la curent cu toata stiinta lumii, din toate timpurile si de pretutindeni Din toate timpurile si de pretutindeni reprezinta o sintagma care poate permite consideratii privind continuitatea si permanenta în cultura româna a unor valori incontestabile A-l evoca pe Dimitrie Cantemir din perspectiva evolutiei generatiilor înseamna a crea o punte peste veacuri si a-l plasa pe "Dimitrie Cantemir cel specializat în hieroglife"1, ca om de cultura si ca om de actiune, în lumea moderna Marele erudit, personalitate covârsitoare ale secolelor al XVII-lea si al XVIII-lea, spirit enciclopedic, umanist, renascentist, iluminist, poate fi considerat contemporan cu societatea actuala si un precursor al societatii bazata pe cunoastere Enuntând doar câteva caracteristici ale epocii moderne, câteva atribute umane impuse de prezent si viitor, vom observa existenta acestora la omul Cantemir si la vremea sa Vorbim despre comunicare si multilingvism, despre pluridisciplinaritate, despre non-marginalizare si globalizare sau occidentalizare, despre non-discriminare si toleranta, despre respect pentru valoare si promovarea ei, oricare i-ar fi originea, despre preocuparea pentru ameliorarea conditiei umane Vorbim despre însusiri omenesti cum ar fi: capacitati adaptative si integrative, abilitati politice si diplomatice, talent de analist si fin observator, intuitie, forta creativa, performanta Într-o societate bazata pe cunoastere este de la sine înteleasa crearea de cunostinte într-o maniera moderna Ne referim la instruire continua si, combinând experienta cu intuitia, la asimilarea unor informatii în urma documentarii si cercetarii, la necesitatea accesului rapid si direct la surse, mai cu seama, în lumea viitoare, prin intermediul noilor canale de transmisie Calea urmata este aceea a prelucrarii si transformarii de noi cunostinte, noi valori, idei inovatoare Este procesul firesc de creare si transmitere a cunostintelor si valorilor de la o generatie la alta I Nu exista studiu despre personalitatea lui Dimitrie Cantemir, care sa nu aminteasca interesul si aptitudinile sale deosebite pentru învatarea limbilor straine A început cu greaca si latina îndrumat de Ieremia Cacavela, s-a ocupat apoi de limbile orientale si occidentale, ajungând astfel, un poliglot solid Cunostea latina clasica si medievala, greaca clasica si bizantina, slavona, turca, araba, persana, rusa, polona, franceza, italiana, germana În consecinta, posibilitatile de comunicare superioare, i-au permis scrierea în diverse limbi straine a unor opere, precum "Divanul sau gâlceava înteleptului cu lumea sau giudetul sufletului cu trupul", în greceste, tratatul de muzica turceasca "Explicarea muzicii teoretice pe scurt", în limba turca; un memoriu alcatuit la cererea tarului Petru cel Mare "Minunata revolutie a dreptatii lui Dumnezeu asupra familiei vestitilor Cantacuzini din Tara Româneasca si a Brâncovenilor" este scris în limba rusa; în sfârsit, în limba latina, printre altele si mult citatele "Descrierea Moldovei" si "Istoria cresterii si descresterii Imperiului Otoman"2 Redactarea în aceste limbi a scrierilor a favorizat cunoasterea lor imediata si, implicit, a autorului în lumea culturala din afara tarii În acelasi timp, cautatorul de informatii multilingv a avut acces, fara intermediul traducerilor, direct la sursele de documentare, intrând de multe ori în posesia unor informatii unicat, fundamentale pentru veridicitatea si originalitatea opiniilor exprimate ulterior Voievodul carturar a acordat atentie si limbii române3 în egala masura Un scurt popas asupra preocuparilor filologice va ilustra stradania lui Cantemir de integrare a literaturii prin intermediul limbii române în cultura umanista europeana Considerând limba româna înca "tânara" si "necoapta", dupa cum o caracterizeaza în introducerea la "Istoria hieroglifica", eruditul filolog si-a propus sa perfectioneze mijloacele de expresie, sa îmbogateasca lexicul Lumea româneasca începuse sa priveasca spre apusul Europei, dar, timp de un secol, pregatirea pentru intrarea în alta lume s-a facut în domeniul limbii, caci, "graiul boieresc era neîndestulator" pentru exprimarea în limbaj stiintific abstract a unor continuturi filosofice, literare sau politice De aceea, cel mai modern dintre carturarii români ai momentului a introdus neologisme, adaptând la sistemul fonetic românesc termeni de origine latina, greaca sau latino-romanica si chiar a creat noi cuvinte Chiar daca neologismele s-au statornicit în limba pe alte cai si cu modificari, chiar daca termenii creati au iesit din uz, bogatia lor stârneste uimirea si reprezinta nu numai semn al unei culturi umaniste de om de Renastere, dar si cel al unei forte de creatie, comparabile, în literatura universala, cu aceea a lui Rabelais Cititorii superficiali se plâng de ceea ce îi sperie cel mai mult la Cantemir - sintaxa, cu topica ei nefireasca, latina, si mai ales cu lungimea monstruoasa a frazelor Ratiunile adoptarii unei sintaxe latinizante trebuie puse în legatura cu intentiile stilistice ale principelui moldovean care nu pot fi rupte de contextul general al umanismului european Privita astfel, exprimarea cu fraze în care sunt prezente dislocari sintactice si morfosintactice, inversiuni, cu proza rimata si ritmata, precum si alte modalitati de organizare a discursului stilistic devin un act de sincronizare cu marile curente europene ale timpului Se includ în aceeasi dorinta de integrare si de crestere a prestigiului limbii române în rândul limbilor europene eforturile carturarului moldovean de cultivare a limbii române, de demonstrare a latinitatii ei si de formare a unei variante literare dupa modelul limbilor apusene II Lumea contemporana, sub semnul globalizarii, este o lume fara granite, un ansamblu care impune pentru fiecare component nevoia de cunoastere reciproca si de integrare economica, politica si culturala, prin promovarea valorilor Tarile Române n-au fost niciodata izolate, iar legaturile cu mea orientala si, ulterior, occidentala sunt vechi La doar 15 ani, Dimitrie a fost trimis la Istanbul, pe lânga curtea sultanului, în calitate de ostatic, în timpul domniei fratelui sau a fost reprezentant al domnului român la Poarta, în tot acest rastimp, a manifestat un mare interes pentru cultura si civilizatia orientala, mai ales fata de cea turco-otomana, acumulând cunostinte temeinice si devenind expert în orientalistica Foarte tânar înca, s-a facut cunoscut în cercurile cele mai înalte ale curtii si aristocratiei otomane, de la cele culturale la cele politice si diplomatice, cu bune relatii nu numai cu elita intelectuala de la Istanbul sau cu cercurile înaltului cler ortodox, ci si cu reprezentanti ai stiintei diplomatiei europene, ca Franta, Rusia, Olanda În jurul anului 1700, apar În Tarile Române întâiile semne de "occidentalizare", cum numeste George Calinescu orientarea catre tarile apusene, evident catre Occidentul cultural Desi fusese educat la Constantinopol, desi veneratia lui pentru dascalul Cacavela va ramâne intacta, Cantemir este primul scriitor cu o îndrumare puternic apuseana Chiar banala, astazi, schimbare a vesmintelor orientale cu cele occidentale reprezinta un simbol al cosmopolitismului, un semn de înnoire sufleteasca, de întelegere anticipata a ideii de integrare într-o alta lume, moderna În copilarie a trait la curtea domneasca a tatalui sau, a ajuns el însusi domn si s-a implicat în viata politica, nu doar cea româneasca, ci si cea internationala Cu fler politic a ales alianta cu cea mai mare putere crestina ortodoxa de atunci, Rusia, a ocupat apoi functia de consilier a lui Petru I în probleme de politica orientala a Imperiului Rus, dovedind, o data în plus, cunostintele si calitatile individuale de exceptie, capacitate de comunicare de a se face înteles, precum si abilitati politico-diplomatice În timpul sederii la Moscova, printul rus Cantemir coresponda, fireste, cu tarul sau alti demnitari rusi, dar si cu oameni de stiinta, îndeosebi de origine germana, care se stabilisera într-un numar destul de mare la Petersburg Asa au început sa fie cunoscute operele sale, care se refereau atât la istoria, cultura si civilizatia poporului român, cât si la cultura orientala turco-arabo-persana Bucurându-se de faima de savant, a fost ales membru titular al Academiei din Berlin pentru Sectiunea Stiintelor Orientale Cantemir a stat 34 de ani în afara granitelor tarii, 22 de ani în Imperiul Otoman si 12 ani în Rusia, a trait si a lucrat în medii nu doar de alta limba, dar si cu moravuri total diferite "Traia printre literatii turci si printre ambasadorii crestini, prieteni cu fanarioti, cu astrologi, cu muzicanti si matematicieni"4 A te misca atât de lesne între lumea orientala si cea occidentala înseamna a dispune de capacitati adaptative si integrative deosebite, însusiri si cerinte valabile pentru a te "misca" în lumea contemporana si în cea viitoare III Între numeroasele atribute umane cu care a fost înzestrat, dar si acelea, la fel de numeroase, pe care si le-a construit cu ajutorul propriei experiente de viata, e limpede ca omului Cantemir nu i-au lipsit toleranta, capacitatea de a întelege si accepta, fara nicio urma de discriminare, precum si respectul pentru popoarele pe care le-cunoscut, carora le-a pretui valorile si cultura si le-a promovat Lucrarile sale filosofice abordeaza si probleme teologice A studiat cu interes religia musulmana în "Cartea sistemei religiei mahomedane", scrisa în latina cu titlul "Curanus", o lucrare de orientalistica despre starea religiei musulmane Uneori, ca în partea a doua a "Divanul sau gâlceava înteleptului cu lumea sau giudetul sufletului cu trupul"5, aparatul critic si bibliografic lasa sa se vada intentia lui de a concilia principiile pagâne cu cele crestine Din "Descriptio Moldavie"6, lucrare monografica, depasita azi din punct de vedere al informatiilor stiintifice, ramâne înca în atentie încercarea de fixare a unor note ale caracterului national prin observarea calitatilor si defectelor moldovenilor, precum si evidentierea caracterului polietnic al populatiei din Moldova Ca si pe moldoveni, Cantemir caracterizeaza si pe greci, sârbi, bulgari, polonezi, cazaci, rusi, maghiari, germani, evrei, tigani El informeaza si despre situatia fiecarei etnii si despre ocupatiile lor, acordând o atentie deosebita relatiilor interetnice Dimitrie Cantemir a reusit sa valorizeze si sa promoveze elemente de cultura straina Sa ne referim doar la un exemplu, oprindu-ne la domeniul artei muzicale Compozitor, teoretician muzical, interpret la diferite instrumente si pedagog, Dimitrie Cantemir este cunoscut în aceasta ipostaza mai mult în tarile Orientului (Turcia, Iran, Azerbardjan) si ale Occidentului (Franta, Germania, Italia), decât în tara sa de origine Pe lânga tratatul de muzica, pe lânga sistemul special de notatie muzicala, Cantemir a introdus în circuitul artistic melodii orientale din secolele al XVII si al XVIII-lea si astfel, europenii au luat cunostinta de specificul artei sonore turcesti Fragmente din culegerile si compozitiile lui Cantemir au fost utilizate de catre compozitori europeni, ca Gluck si Mozart, în opere "turcesti", pentru a le atribui un colorit specific oriental Prin tot ce a realizat în domeniul componisticii, artei interpretative si al didacticii muzicale, Dimitrie Cantemir si-a impresionat contemporanii, iar astazi devine tema unui festival moscovit de muzica baroca sau a unor concerte de muzica veche la Istanbul Permanenta valorii este evidenta IV Spirit enciclopedic, carturarul român si-a format o cultura vasta preocupat fiind de variate domenii de cercetare: literatura, lingvistica, istorie, filosofie, religie, geografie, cartografie, etnografie, muzicologie Aceasta pluridisciplinaritate este o expresie doar a unei personalitati renascentiste Renasterea româneasca, nesincrona întrutotul cu cea europeana si neavând toate caracteristicile ei, s-a manifestat si a îmbracat la noi forma umanismului Una dintre coordonatele fundamentale ale umanismului românesc este reflectia filosofica asupra conditiei umane "Istoria hieroglifica" este opera literara cea mai interesanta a lui Dimitrie Cantemir, laudat de critica literara pentru fantezia umoristica, verva satirica, gustul fictiunii fantastice, laturi ale talentului autorului Aici, sub masca alegorismului se ascund caractere caleidoscopice, simboluri cu însusiri pozitive - adevarate modele de desavârsire spirituala, dar si negative, autorul marcându-le mai apasat pe acestea din urma: invidia, ura, perfidia, reaua-credinta, cameleonismul, trufia (atât Leul, cât si Vulturul sunt niste îngâmfati "Leul dara de pre pamânt [ ] si Vulturul din vazduh [ ] în sine si cu sine socotindu-sa si pre amanuntul în sama luându-sa, dupa a firii sale simtire ase sa cunoscura, precum mai tari, mai iuti si mai putincioasa dihanie decât dânsii alta a fi sa nu poata"7), boala lacomiei ("pofta lacomiei si jelea marimei numelui si a latimei împaratii ca cu o nepotolita si nestrânsa de foc para îi pîrjoliia"8), slugarnicia, pofta de avere, prostia aroganta, cleveteala, limbutia nemasurata În esenta, la nivelul alegoriei morale, carte este povestea înfruntarii a doua abstractiuni morale diametral apuse: binele si raul, virtutea si viciul, înfruntare care se desfasoara ca într-un imens basorelief de o bogatie de forme, de miscare enorma, încâlcit la culme, într-un univers tulburat guvernat de haos În lamentatia fabulosului sau personal, Inorogul, Dimitrie Cantemir face loc unei indirecte meditatii pe tema destinului uman într-o lume haotica bântuita de defecte Plângerea Inorogului, ca de altfel întreaga carte, este expresia preocuparii pentru conditia umana si se transforma într-o pledoarie alegorica pentru efortul ameliorarii acestora Si în lucrarile din domeniul istoriei, cum sunt: "Hronicul a vechimei romano-moldo-vlahilor" si "Istoria cresterii si descresterii Imperiului Otoman"9, Dimitrie Cantemir îsi exprima spiritul umanism prin interesul pentru trecutul poporului sau, al Imperiului turcesc si al popoarelor învecinate din antichitate pâna în contemporaneitatea autorului Cunoscând si preluând informatii de la predecesorii sai: cronicari romani, mari istorici greci si romani, multi istorici ai Bizantului si ai Europei medievale si moderne, cu o memorie deosebita si cu o capacitate exceptionala de analiza si sinteza, istoricul Cantemir organizeaza si prelucreaza un material informativ vast ce cuprindea imense arii istorico-geografice si numeroase popoare Se vor naste astfel idei no despre istoria nationala si universala, citabile si azi În "Hronicul a vechimei romano-moldo-vlahilor", noua este ideea de a scrie istoria românilor de pretutindeni, cum se vede limpede din titlul ce urmeaza dupa predoslovie "Hronicon a toata Tara Româneasca, carea apoi s-au împartit în Moldova, Munteneasca si Ardealul din descalecatul ei de la Traian împaratul Rîmului; asijderea pentru numirile care au avut odata si carele acum si pentru românii carii de atuncea într-însa asezându-sa, într-aceiasi si pâna acum necontenit lacuiesc"; remarcam faptul ca nu sunt uitati nici românii macedoneni, "cotovlahii" De asemenea, noua este plasarea istoriei românilor în cadrul istoriei universale Se urmareste întâi istoria românilor în cadrul Imperiului Roman, apoi în cadrul Imperiului Bizantin, în sfârsit, în cadrul statelor fondate dupa migratia popoarelor: Ungaria, Cumania, Rusia, Polonia, Bulgaria si Serbia Cantemir dorea sa trezeasca simtul demnitatii de neam nobil la cei de acelasi obârsie cu el, sa sublinieze prestigiul de care românii meritau sa se bucure De altfel, chiar accentueaza ideea misiunii istorice a românilor în spatiul european Ca urmasi ai romanilor, acestia au jucat un rol important în istorie, aparând civilizatia europeana de invaziile barbare, tatarasti si turcesti Astfel, Cantemir atragea indirect atentia ca, la rândul ei, Europa are datoria sa apere pe români Lucrarea monumentala care a creat faima mondiala a lui Dimitrie Cantemir este "Incrementa atque decrementa aulae othomanicae" ("Cresterea si descresterea curtii otomane"), prima istorie substantiala a Imperiului Otoman într-o limba europeana Prin traducerile în engleza, franceza si germana a fost cunoscuta în mediile politice si stiintifice ale Europei si nu numai si a fost apreciata drept cel mai bun tratat de istorie pâna la sfârsitul secolului al XVIII-lea Alaturi de caracterul analitic si memorialistic sau polemic al celor doua parti ale operei, se retine formularea "cresterii si descresterii" ca lege istorica universala, Cantemir fiind unul dintre primii învatati europeni care au sustinut aceasta idee Daca evocarea ascensiunii sultanilor se bazeaza pe documentare, decadenta Imperiului o constatase si Cantemir personal, traind-o La doar 28 de ani fusese martor la înfrângerea catastrofala suferita turci în fata austriecilor la Petrovaradin si Zenta si, cu o intuitie politica remarcabila, fin observator si analist a concluzionat ca puternicul Imperiu Otoman începe sa decada, idee pe care a concretizat-o ulterior Cantemir a tras învataminte din istoria turcilor si a încercat sa le aplice si sa le insereze în strategia sa ca domn al Moldovei Cartea a fost citita de Byron, care se inspira din ea în Don Juan si de Victor Hugo, care o citeaza în prefata la ciclul "Orientalelor", mai mult a facut parte din biblioteca a lui Thomas Jefferson, al III-lea presedinte al Americii Aflam aceasta de la Grand Harris, seful Diviziei europene a Congresului SUA Acesta îl asociaza pe Dimitrie Cantemir cu presedintele Thomas Jefferson: cei doi au fost foarte educati, multilingvi, lideri în vremuri tulburi, scriitori importanti si alte talente în comun Daca Dimitrie Cantemir compunea muzica, Thomas Jefferson cânta la vioara Grand Harris, verificând biblioteca personala a presedintelui American, a descoperit ca Jefferson avea primul volum din cele doua ale traducerii franceze a Istoriei Imperiului Otoman, carte publicata la Paris în 1743 Presedintele cunostea opera domnitorului moldovean, pe care a achizitionat-o, probabil, în perioada cât a fost reprezentantul SUA în Franta Deasemenea Grand Harris mai relateaza ca Sectia de Carte Rara si Colectia Speciala a Bibliotecii Congresului SUA contin operele lui Cantemir: "Istoria Imperiului Otoman", "Despre religia musulmana" si "Hronicul a vechimei romano-moldo-vlahilor" Operele lui Cantemir se includ între cele 80 000 de volume românesti si despre România, cea mai mare colectie care se afla în afara României, expresie a geniului creativ românesc, resurse utilizate pentru a fi studiata România V Lansarea în intimitatea stilului de lucru al savantului istoric ne dezvaluie dorinta de rigoare, de respectare a unor principii metodologice ce tin de cercetarea stiintifica În niste prolegomene si în tratarea propriu-zisa din hronic, autorul îsi defineste metoda istorica insistând cu deosebire asupra punctului de vedere critic în cercetarea datelor Pentru el sunt importante întâi informatiile transmise de contemporanii evenimentelor, mai ales de straini, fiindca izvoarele interne pot fi partinitoare Izvoarele trebuie apoi comparate, spusa unuia singur nefiind demna de încredere: "Dictum unius, dictum nulius" Prin urmare, Cantemir considera istoria o stiinta cu anumite "canoane", cum ar fi: apelarea la documente, aprecierea critica si interpretarea izvoarelor, probarea faptelor, evidentierea cauzelor fenomenelor El formuleaza un principiu metodologic modern când precizeaza ca istoria "nu pofteste credinta, ci stiinta" Lipsa izvoarelor nu este o dovada ca un lucru nu a existat, dupa cum încetarea izvoarelor, la un moment dat, nu înseamna ca situatia istorica a luat sfârsit si ea "Niciun lucru fara pricina sa se faca nu poate", nu exista fapt istoric fara cauza Cu cât sunt mai multe izvoare, surse de documentare, cu atât calea spre discernerea adevarului e mai sigura, iar demersul construirii de cunostinte noi mai fundamentat Cantemir nu a respectat în practica principiile metodologice stabilite Ele însa ramân valabile pentru totdeauna si constituie, fara îndoiala, o etapa de neomis în crearea de noi cunostinte, idei, valori Opera lui Cantemir este rolul celei mai stralucite minti a vremii sale Înzestrat cu atributul etern uman de subiect valorizator si creator de valori, carturarul român este o veriga culme în lantul transmiterii si crearii de cunostinte, caci elevul sârguincios a asimilat tot ce a fost mai de pret la înaintati si contemporanii lui, a transformat cunostintele însusite în bunuri personale, în valori forte care i-au determinat comportamentul creativ Ceea ce a creat si a lasat spre cunoastere societatilor care i-au urmat reprezinta o resursa pentru întelegerea trecutului, o componenta în construirea imaginii complete a culturii române, o temelie pentru devenire ? Conf univ dr - Universitatea Crestina "Dimitrie Cantemir", Bucuresti 1 Aprecierea îi apartine lui George Calinescu în "Istoria literaturii române de la origini pâna în prezent", editia a II-a, Editura Minerva, 1986 2 M Guboglu, "Dimitrie Cantemir si istoria imperiului otoman", Studii si articole de istorie, II, 1957, P P Panaitescu, "Dimitrie Cantemir Viata si opera", E A R P R , 1958, Emil Perovici, "Limba lui Dimitrie Cantemir", vol "De la Varlaam la Sadoveanu", E S P L A , 1958, Dan Baradau, "Dimitrie Cantemir si van Helmont", Cercetari filosofice, VIII, 1961, nr 1 3 Al Piru, "Literatura româna veche", ed a II-a, Editura pentru literatura, 1962, Ion Rotaru, "O istorie a literaturii române", vol I (de la origini pâna la 1900), Editura Minerva, 1971 4 G Calinescu, "Istoria literaturii române de la origini pâna în prezent", editia a II-a, Editura Minerva, 1986 5 Dimitrie Cantemir, "Divanul sau gîlceava înteleptului cu lumea sau giudetul sufletului cu trupul", text grecesc si românesc, Iasi, 1698, text românesc, editia Hasdeu, în Arhiva istorica a României, vol II, 1865 6 Dimitrie Cantemir, "Descrierea Moldovei", Editura Semne, Bucuresti, 2004 (reproducere în facsimil a lucrarii aparute în 1909, Editura Librariei SOCEC & Co , Societate Anonima 7 Dimitrie Cantemir, "Istoria ieroglifica", Editura Gramar, Bucuresti, 2008 8 Ibidem 9 Dimitrie Cantemir, "Hronicul vechimii a romano-moldo-vlahilor", ed Gr G Tocilescu, 1901 - - 